CELEX: 32013R1063
Language: sl
Date: 2013-10-30 00:00:00
Title: Izvedbena uredba Komisije (EU) št. 1063/2013 z dne 30. oktobra 2013 o spremembi Uredbe (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti, kar zadeva uporabo sistema enakovrednosti v sektorju sladkorja

31.10.2013   
            
            
               SL
            
            
               Uradni list Evropske unije
            
            
               L 289/44
            
         IZVEDBENA UREDBA KOMISIJE (EU) št. 1063/2013
   z dne 30. oktobra 2013
   o spremembi Uredbe (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti, kar zadeva uporabo sistema enakovrednosti v sektorju sladkorja
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (1) in zlasti člena 247 Uredbe,
   ob upoštevanju naslednjega:
   
               (1)
            
            
               Točka 3 Priloge 74 k Uredbi Komisije (EGS) št. 2454/93 (2) dovoljuje uporabo sistema enakovrednosti med surovim trsnim sladkorjem (oznaka KN 1701 11 90) in surovim pesnim sladkorjem (oznaka KN 1701 12 90) pod pogojem, da se proizvedejo pridobljeni proizvodi, ki spadajo v oznako KN 1701 99 10 (beli sladkor).
            
         
               (2)
            
            
               Vendar točke 3 Priloge 74 k Uredbi (EGS) št. 2454/93 ni mogoče uporabiti pravilno, saj v Uniji ni trga za surovi pesni sladkor.
            
         
               (3)
            
            
               Treba bi bilo najti rešitev, ki zagotavlja pravno varnost v sektorju sladkorja v povezavi z uporabo sistema enakovrednega blaga.
            
         
               (4)
            
            
               Beli sladkor se običajno pridobiva iz sladkorne pese v neprekinjenem postopku. Surovi pesni sladkor se ne proizvaja kot ločen proizvod v tem postopku in ga zato ni mogoče tržiti. Zato je bolj primerno, da se namesto surovega pesnega sladkorja dovoli uporaba sladkorne pese kot enakovrednega blaga.
            
         
               (5)
            
            
               Donos surovega trsnega sladkorja se izračuna v skladu s točko III(3) dela B Priloge IV k Uredbi Sveta (ES) št. 1234/2007 (3), saj gre za posebno računsko metodo v sektorju sladkorja.
            
         
               (6)
            
            
               Sklicevanja na oznake kombinirane nomenklature (KN) v točki 3 Priloge 74 k Uredbi (EGS) št. 2454/93 je treba posodobiti zaradi sprememb v KN.
            
         
               (7)
            
            
               Točko 3 Priloge 74 k Uredbi (EGS) št. 2454/93 je zato treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Točko 3 Priloge 74 k Uredbi (ES) št. 2454/93 se nadomesti z naslednjim:
   
      „3   Sladkor
      
      Sistem enakovrednega blaga se lahko uporabi za neunijski surovi trsni sladkor (oznake KN 1701 13 90 in/ali 1701 14 90) in sladkorno peso (oznaka KN 1212 91 80) pod pogojem, da pridobljeni proizvodi spadajo v oznako KN 1701 99 10 (beli sladkor).
      Enakovredna količina surovega trsnega sladkorja standardne kakovosti, kot je opredeljen v točki III dela B Priloge IV k Uredbi Sveta (ES) št. 1234/2007 (4) se izračuna z množenjem količine belega sladkorja s koeficientom 1,0869565.
      Enakovredna količina surovega trsnega sladkorja, ki ni standardne kakovosti, se izračuna z množenjem količine belega sladkorja s koeficientom, ki se izračuna z delitvijo števila 100 z donosom surovega trsnega sladkorja. Donos surovega trsnega sladkorja se izračuna v skladu s točko III(3) dela B Priloge IV k Uredbi (ES) št. 1234/2007.
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 302, 19.10.1992, str. 1.
   
      (2)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).
   
      (3)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (UL L 299, 16.11.2007, str. 1).
   
      (4)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (UL L 299, 16.11.2007, str. 1).“